Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 470

2. Felvilágosító és prevenciós tevékenységet végez A szociális asszisztens legyen képes: — értelmezni a fontosabb népegészségügyi, népmozgalmi mutatókat, — a népbetegségnek számító krónikus megbetegedések társadalmi okainak ismeretében közreműködni a prevenció és a rehabilitáció lehetőségeinek felkutatásában és kiaknázásában, — felismerni a szenvedélybetegségre utaló tüneteket és kialakulásuk jellegzetes okainak tudatában, közreműködni a megelőzésben, — felismerni a természeti és mesterséges környezet károsító hatását és élni a kivédés reális lehetőségeivel, elősegíteni a környezetvédelmi szemlélet kialakulását, fejlesztését, terjesztését, — felismerni a helyi társadalom ártó, védő hatásait, a prevenció szükségességét, — felvilágosító tevékenységet végezni a szociális problémák megelőzése, illetve megoldása érdekében, — tájékoztatást nyújtani a szociális és jóléti ellátás formáiról, funkcióiról, intézményrendszeréről, — felvilágosítást adni az egyes ellátási formák előnyeiről, hátrányairól, a hozzájutás feltételeiről és igénybevételük módjáról, — segíteni a legmegfelelőbb ellátási forma kiválasztását és kliense önálló döntésével összhangban támogatni a választott ellátás igénybevételét, ennek érdekében együttműködni az önkormányzatokkal és jóléti intézményekkel, — információt szerezni és nyújtani a jogérvényesítés és a jogorvoslat lehetőségeiről, — felismerni az egészségre ártalmas életviteli szokásokat és tanácsot adni az egészséges életmód, a lelki egészség, a harmonikus életvitel kialakításához, fenntartásához.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes